title: 2006/821/EK: Az Európai Parlament határozata ( 2006. április 27. ) az Európai Szakképzés-fejlesztési Központ 2004-es pénzügyi évre szóló általános költségvetésének végrehajtására vonatkozó elszámolás lezárásáról

text:
               6.12.2006

               HU

               Az Európai Unió Hivatalos Lapja

               L 340/64

         AZ EURÓPAI PARLAMENT HATÁROZATA
   (2006. április 27.)
   az Európai Szakképzés-fejlesztési Központ 2004-es pénzügyi évre szóló általános költségvetésének végrehajtására vonatkozó elszámolás lezárásáról
   (2006/821/EK)
   AZ EURÓPAI PARLAMENT,

               —

               tekintettel az Európai Szakképzés-fejlesztési Központ 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Szakképzés-fejlesztési Központ 2004-es pénzügyi évre vonatkozó elszámolásáról szóló jelentésére, a Központ válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (4), és különösen annak 12a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0094/2006),

               1.

               tudomásul veszi az Európai Szakképzés-fejlesztési Központ 2003-as és 2004-es pénzügyi évre vonatkozó elszámolásának alábbi adatait:
               Bevételi és kiadási kimutatás a 2004-es és 2003-as pénzügyi évre vonatkozóan

                           (1000 EUR-ban)

                           2004

                           2003

                           Bevételek

                           Bizottsági hozzájárulás

                           13 700

                           14 500

                           Előző pénzügyi évekből származó bevétel

                           0

                           0

                           Egyéb bevételek

                           42

                           3

                           Előirányzott bevétel (PHARE és harmadik országok)

                           724

                           792

                           Pénzügyi bevétel

                           0

                           0

                              Összes bevétel (a)

                              14 466

                              15 295

                           A pénzügyi év költségvetési kiadása

                           Személyi juttatások – a költségvetés I. címe

                           Kifizetések

                           8 579

                           7 554

                           Átvitt előirányzatok

                           466

                           443

                           Működési kiadások – a költségvetés II. címe

                           Kifizetések

                           768

                           778

                           Átvitt előirányzatok

                           542

                           358

                           Tevékenységi kiadások – a költségvetés III. címe (kivéve az előirányzott bevételt)

                           Kifizetések

                           2 508

                           2 381

                           A fennálló kötelezettségvállalásokhoz kapcsolódó kifizetések 2003. december 31-én

                           2 702

                           Átvitt előirányzatok

                           0

                           3 138

                           Előirányzott bevétel (PHARE és harmadik országok)

                           Kifizetések

                           416

                           546

                           Áthozott előirányzatok

                           309

                           246

                              Összes kiadás (b)

                              16 290

                              15 444

                              A pénzügyi év eredménye (a - b)

                              - 1 824

                              - 149

                           Az előző pénzügyi évről áthozott egyenleg

                           - 993

                           - 545

                           Átvitt és törölt előirányzatok

                           56

                           399

                           A differenciált előirányzatokra való átmenő tételekhez kapcsolódó 3. cím tárgyévet megelőző évi (N-1) átvitt előirányzatok kiegyenlítése

                           3 138

                           Az előző pénzügyi évben újrafelhasználható, de fel nem használt összegek

                           1

                           10

                           Visszatérítések a Bizottság részére

                           - 716

                           Devizaárfolyam-különbségek

                           - 4

                           8

                              A pénzügyi év egyenlege

                              374

                              - 993

               2.

               jóváhagyja az Európai Szakképzés-fejlesztési Központ 2004-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezen határozatot az Európai Szakképzés-fejlesztési Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL C 269., 2005.10.28., 29. o.

      (2)  HL C 332., 2005.12.28., 60. o.

      (3)  HL L 248., 2002.9.16., 1. o.

      (4)  HL L 39., 1975.2.13., 1. o. A legutóbb a 2051/2004/EK rendelettel (HL L 355., 2004.12.1., 1. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.
    ---documentbreak---

               6.12.2006

               HU

               Az Európai Unió Hivatalos Lapja

               L 340/66

         AZ EURÓPAI PARLAMENT ÁLLÁSFOGLALÁSA
   az Európai Szakképzés-fejlesztési Központ 2004-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Szakképzés-fejlesztési Központ 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Szakképzés-fejlesztési Központ 2004-es pénzügyi évre vonatkozó elszámolásáról szóló jelentésére, a Központ válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (4), és különösen annak 12a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0094/2006),

               A.

               mivel a Számvevőszék kijelentette, hogy kellő mértékben megbizonyosodott a 2004. december 31-én zárt pénzügyi év éves beszámolójának megbízhatóságáról, valamint arról, hogy – a szerződések odaítélése körül tapasztalt néhány szabálytalanságtól eltekintve – az alapjául szolgáló ügyletek egészében véve jogszerűek és szabályszerűek,

               B.

               mivel a Számvevőszék kijelenti, hogy valamennyi ügynökségtől megfelelő garanciákat kapott, kivéve az Európai Újjáépítési Ügynökség, az Európai Szakképzés-fejlesztési Központ, az Európai Képzési Alapítvány, a Rasszizmus és Idegengyűlölet Európai Megfigyelőközpontja és az Európai Élelmiszer-biztonsági Hatóság 2004. pénzügyi évre vonatkozó előre meghatározott célra előirányzott tartalékait,

               C.

               mivel 2005. április 12-én a Parlament megadta a mentesítést a Központ 2003-as pénzügyi évre (6) szóló költségvetésének végrehajtására vonatkozóan az igazgatónak, és a mentesítési határozatot kísérő megjegyzéseit tartalmazó állásfoglalásában (7) többek között sürgette, hogy a Központ, hogy 2005 során hajtson végre változásokat a pénzügyi szervezetében,

               1.

               emlékeztet arra, hogy a költségvetési rendelet 185. cikke szerint a Parlament adja meg a mentesítést a Közösség által létrehozott, jogi személyiséggel rendelkező szervek számára, amelyek támogatásokat kapnak a költségvetés terhére; rámutat azonban, hogy e szervek közül nem mindegyiket finanszírozzák teljes mértékben vagy csupán részlegesen a költségvetés terhére nyújtott támogatásokból; hangsúlyozza, hogy a mentesítési határozat e szervek költségvetési és költségvetésen kívüli finanszírozására is vonatkozik; elfogadhatatlannak tartja, hogy az Unió által létrehozott szervek némelyikének el kell számolnia a költségvetésen kívüli forrásokból kapott bevétel elköltésével, míg más szerveknek, amelyek nem részesülnek költségvetési támogatásban, nem kell elszámolniuk; megerősíti azt az elvet, amelynek értelmében a Parlament általi mentesítés a Közösség valamennyi ügynökségére vonatkozik – függetlenül attól, hogy azok részesülnek-e támogatásban vagy nem –, még abban az esetben is, ha alapszabályzatuk alapján egy másik mentesítő hatóság is közreműködik; úgy véli, hogy felül kell vizsgálni valamennyi olyan szöveget, amely ütközik ezen elvvel;

               2.

               rendkívül értékesnek tartja a Számvevőszék jelentésének 1. táblázatát, amelyet először a 2003-as mentesítési eljárás során vezettek be, és amely összefoglalja a Központ hatásköreit, feladatköreit, irányítását, forrásait, tevékenységeit és az általa nyújtott szolgáltatásokat; megállapítja, hogy az 1. táblázatban található információkat a Központ szolgáltatta; arra kéri a Számvevőszéket, hogy ellenőrizze az 1. táblázat tartalmát;

               3.

               kitart amellett, hogy az ügynökségeknek a pénz megfelelő elköltése mellett a pénz lehető leghatékonyabb és legeredményesebb elköltésére is törekedniük kell; felhívja a Számvevőszéket, hogy vizsgálja meg annak lehetőségét, hogy az ügynökségekről szóló éves különjelentésébe felvegye a teljesítmény és a kitűzött célok elérésének értékelését; e tekintetben és a 2003. évi gazdálkodás jóváhagyásáról szóló állásfoglalásaival összhangban ragaszkodik a következő szempontok figyelembevételéhez: a lehetőségekhez mérten a különböző ügynökségek részéről el kell kerülni a feladatok megkettőzését, és egyértelművé kell tenni a nyilvánossággal folytatott kommunikációban az átláthatóság érvényesítésének javítására irányuló intézkedéseket, valamint a szerződéskötés, a képzés és a felelősségek meghatározása valamennyi szintjén a nemek közötti pozitív fellépésre irányuló közösségi intézkedéseket;

               4.

               megállapítja, hogy a Közösség ügynökségei nem mindig rendelkeznek jó hírnévvel és sajtónyilvánossággal, és hogy sokan közülük nem érdemelnének ennyire rossz hírnevet, megállapítja továbbá, hogy erre fel kell hívni az uniós polgárok figyelmét, és ahányszor csak szükséges a megfelelő eszközökkel igazolni kell ezen ügynökségek létjogosultságát és az általuk elért eredményeket; kéri a Bizottságot, hogy tegyen lépéseket ennek érdekében az általa szükségesnek ítélt eszközök felhasználásával;

               5.

               megállapítja, hogy az Európai Unió 2004-es bővítése jelentős hatást gyakorolt a Közösség ügynökségeinek szerkezetére és működésük módjára; számos ügynökség ezt jelzi is tevékenységéről szóló jelentésében, különösen azt, hogy megnövekedett adminisztrátorainak létszáma; kéri a Bizottságot, hogy elemezze a felmerült, illetve feltételezett nehézségeket, és tegyen javaslatot a szükséges szabályozási módosításokra;

               6.

               megjegyzi, hogy a Bizottság elkötelezte magát amellett, hogy formai szempontból összehangolja főigazgatóságainak saját tevékenységeikről szóló jelentéseit; kéri, hogy hasonló módon gondolják végig a Közösségek ügynökségei tevékenységeiről szóló jelentéseket, amelyek tartalma óriási különbségeket mutat; kéri a Bizottságot, hogy határozza meg a Közösségek ügynökségei számára, hogy a tevékenységeikre vonatkozóan milyen információkat és mutatókat kell feltétlenül szerepeltetniük;

               7.

               sürgeti a Központot, hogy a jövőbeli költségvetéseket a differenciált előirányzatok megfelelő bemutatásának biztosításával alakítsa ki;

               8.

               örömmel veszi tudomásul, hogy a Központ 2004-ben csökkentette az átvitt összegeket a korábbi évekhez képest, amelynek köszönhetően a Központ által végrehajtott költségvetés jobban tükrözi a költségvetési hatóság által jóváhagyott összegeket;

               9.

               hangsúlyozza, hogy a Központnak biztosítania kell az elszámolás teljességét, és az összes tevékenység megfelelő ellenőrzését, beleértve az alkalmazotti étkezde beszerzéseit és értékesítéseit is;

               10.

               aggodalmát fejezi ki a Számvevőszék által a szerződések odaítélésével kapcsolatos eljárásban feltárt szabálytalanságok miatt; tudomásul veszi azokat az intézkedéseket, amelyeket a Központ annak érdekében tett, hogy a említett szabálytalanságok ne ismétlődjenek meg; felhívja a Központot, hogy biztosítsa a pályázati kiírások és a versenyszabályok szigorú betartását;

               11.

               tudomásul veszi a Számvevőszék megjegyzéseit a személyzeti felvételi eljárás következetlenségével kapcsolatban; hangsúlyozza a felvételi eljárás tisztességességére, nyitottságára és átláthatóságára irányuló igényeket; üdvözli a Központ azon szándékát, hogy 2005-ben útmutatót készít a felvételi eljárással kapcsolatban;

               12.

               tudomásul veszi a Központnak a 2004-es éves elszámoláshoz fűzött megjegyzésekben olvasható észrevételét, amely szerint „a modernizációs folyamatnak nem minden szakasza zárult le”; teljesebb jelentést vár a 2005-ös elszámoláshoz csatolva, amely megerősíti, hogy a pénzügyi szervezetben történt változásokat végrehajtották, és ha erre nem kerül sor, megmagyarázza annak okait, összefoglalja a hátralévő teendőket és azok várható ütemezését;

               13.

               üdvözli a belső könyvvizsgálatokkal kapcsolatban adott tájékoztatást; tudomásul veszi az Irányító Testületnek a 2004-es elszámolásról szóló véleményében megfogalmazott ajánlásait, amely szerint a Központnak biztosítania kell a belső ellenőrzési szabványok teljes végrehajtását; felhívja a Központot, hogy a 2005-ös elszámolásról szóló jelentésében számoljon be az e téren, valamint egy speciális belső könyvvizsgálói szolgálat létrehozásával és a saját belső könyvvizsgáló felvételével kapcsolatban elért előrelépésről;

               14.

               felhívja a Bizottságot, hogy segítse az ügynökségeket az elkövetkező évre meghatározott munkaterv lehető legszorosabb követésében, a tevékenységek megfelelő tervezésének és végrehajtásának lehetővé tételében és különösen a munkaterhelés jelentős, utolsó pillanatban történő megváltoztatásainak elkerülésében;

               15.

               felkéri a Bizottságot, hogy az ügynökségek közötti együttműködést tegye hatékonyabbá a munkák megkettőzésének elkerülése és a hiányosságok orvoslása révén, különösen az olyan közös területeken, mint a képzés, a közösségi politikák általános végrehajtása, a legújabb vezetési rendszerek alkalmazása és a költségvetéssel való hatékony és eredményes gazdálkodás.

      (1)  HL C 269., 2005.10.28., 29. o.

      (2)  HL C 332., 2005.12.28., 60. o.

      (3)  HL L 248., 2002.9.16., 1. o.

      (4)  HL L 39., 1975.2.13., 1. o. A legutóbb a 2051/2005/EK rendelettel (HL L 355., 2004.12.1., 1. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.

      (6)  HL L 196, 2005.7.27., 68. o.

      (7)  HL L 196, 2005.7.27., 69. o.


title: A Bizottság határozata ( 2010. július 20. ) a pénzügyi szolgáltatások felhasználói csoportjának felállításáról

text:
               21.7.2010

               HU

               Az Európai Unió Hivatalos Lapja

               C 199/12

         A BIZOTTSÁG HATÁROZATA
   (2010. július 20.)
   a pénzügyi szolgáltatások felhasználói csoportjának felállításáról
   2010/C 199/02
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Unió egyik fő célja a belső piac megfelelő működésének biztosítása, amelynek alapvető részét képezik a pénzügyi szolgáltatások.

               (2)

               A jobb szabályozás elveivel összhangban a Bizottság nagy fontosságot tulajdonít annak, hogy a pénzügyi szolgáltatásokra vonatkozó szakpolitikájának kialakítása során minden szakaszban arányos felhasználói képviseletről gondoskodjon. E célból a Bizottságnak szüksége van szakértőket magában foglaló tanácsadó testület véleményének a kikérésére.

               (3)

               Az „Impulzusok az európai gazdaság élénkítéséhez” című, 2009. március 4-i bizottsági közlemény (1) kimondta, hogy a Bizottság gondoskodni fog arról, hogy az európai befektetők álláspontja nagyobb mértékben érvényesüljön valamennyi pénzügyi kérdéssel kapcsolatban.

               (4)

               A Bizottság szolgálatai 2004-ben létrehoztak egy fórumot (FIN-USE) a pénzügyi szolgáltatások felhasználói számára annak érdekében, hogy biztosítsák a pénzügyi szolgáltatásokra vonatkozó európai bizottsági szakpolitika kidolgozása során a szakértői hozzájárulást a felhasználók oldaláról, és ezáltal aktívabb és tájékozottabb felhasználói részvételről gondoskodjanak. A csoport második hároméves ciklusa 2010 júniusában jár le.

               (5)

               A Bizottság szolgálatai az európai fogyasztói tanácsadó csoport (ECCG) egy alcsoportjaként 2006-ban létrehozták a pénzügyi szolgáltatásokkal foglalkozó fogyasztói csoportot (FSCG) azzal a céllal, hogy egy asztalhoz ültessék az egyes tagállamok fogyasztói szervezeteinek képviselőit a pénzügyi szolgáltatásokra vonatkozó olyan szakpolitikák és javaslatok megvitatása céljából, amelyek kiemelt jelentőséggel bírnak a fogyasztók számára. A csoport első hároméves ciklusa 2009 novemberében járt le.

               (6)

               A Bizottságnak nyújtott minőségi tanácsadás révén a FIN-USE fontos szerepet játszott a pénzügyi szolgáltatások felhasználói által képviselt álláspont közvetítésében. A FIN-USE tagjai párbeszédet alakítottak ki számos érdekelt féllel is, ami sikeresen hozzájárult a pénzügyi szolgáltatások felhasználói által vallott nézetek terjesztéséhez és ezáltal a döntéshozatali eljárás általános minőségének javításához.

               (7)

               Az FSCG hasznos csatornának bizonyult a tagállami és európai fogyasztói szervezetekkel folytatott kommunikációhoz, és felhívta a figyelmet a fogyasztókat érintő konkrét problémákra.

               (8)

               Az e téren megvalósuló kezdeményezések előmozdítása érdekében szükség van a pénzügyi szolgáltatások felhasználói által nyújtott hozzájárulás további összehangolására, valamint a fogyasztók és a lakossági befektetők (azaz a szakmájukon, üzleti vállalkozásukon vagy szakterületükön kívüli területen beruházó természetes személyek) kapacitásának növelésére. Ez a döntés annak fényében született, hogy a Bizottság tapasztalatokat szerzett a FIN-USE és az FSCG működésére vonatkozóan, megtörtént mindkét szervezet működésének külső értékelése, valamint megállapítást nyert az, hogy az EU pénzügyi szolgáltatási szakpolitikája fontos szerepet tölt be a polgárok életében.

               (9)

               Ezért helyénvaló létrehozni egy csoportot a pénzügyi szolgáltatások felhasználói számára, és egy hivatalos jogi aktus keretén belül meghatározni e csoport feladatait, összetételét és szerkezetét.

               (10)

               Helyénvaló, hogy a csoport a pénzügyi szolgáltatások területén működő szakértőkből, például a fogyasztók, a lakossági befektetők vagy a mikrovállalkozások érdekeinek képviseletével megbízott egyénekből, valamint olyan egyéni szakértőkből álljon, akik konkrét szakértelemmel rendelkeznek a felhasználóknak a pénzügyi szolgáltatások terén jelentkező szükségleteivel és prioritásaival kapcsolatban (ez utóbbiak lehetnek például a fogyasztókat képviselő jogászok, alkalmazottak vagy munkavállalók képviselői, vagy akadémikusok). Indokolt, hogy a csoport földrajzi szempontból arányosan képviselje az Uniót.

               (11)

               A csoportnak segítenie kell a Bizottságot a pénzügyi szolgáltatásokra vonatkozó olyan szakpolitikák előkészítésében és nyomon követésében, amelyek hatással lehetnek a pénzügyi szolgáltatások felhasználóira. A Bizottság pénzügyi szolgáltatásokra vonatkozó kezdeményezéseihez kapcsolódóan a csoportnak magas szintű szakértői hozzájárulást kell biztosítania a pénzügyi szolgáltatások felhasználóinak képviselői és a pénzügyi szolgáltatások terén működő egyéni szakértők részéről.

               (12)

               A pénzügyi szolgáltatások felhasználói által nyújtott hozzájárulás további összehangolására, valamint a fogyasztók, a lakossági befektetők és a mikrovállalkozások kapacitásának növelésére vonatkozó cél teljesítése és az e téren megvalósuló kezdeményezések előmozdítása érdekében helyénvaló megfelelő pénzügyi támogatást nyújtani a csoportnak, méghozzá a tagoknak biztosított éves díjazás, az utazási és szállásköltségek visszatérítése és külön kutatási költségvetés formájában.

               (13)

               Tekintettel arra, hogy a pénzügyi szolgáltatások nagyon összetett területén kell a legjobb szaktudást kiválasztani olyan érdekeltek közül, akik nem a pénzügyi ágazat szakemberei, valamint tekintettel a hasonló tagállami szintű testületek tagjainak javadalmazására és a FIN-USE éves díjaira, valamint azok rendszeres időszakonként történő felülvizsgálatára, helyénvaló, hogy a csoport tagjai olyan éves díjazásban részesüljenek, amely kellő forrást biztosít ahhoz, hogy teljesíthessék azt az igényelt jelentős hozzájárulást a Bizottság számára, ami körülbelül 35 munkanapot jelent a csoport ülésein való részvétel mellett.

               (14)

               Figyelembe véve azt, hogy a csoport feladatainak ellátása külső kutatást tehet szükségessé, a Bizottság a csoport kérésére kutatási költségvetést biztosíthat e célra, amenynyiben az erre irányuló kérést jogosnak ítéli.

               (15)

               A 2001/844/EK, ESZAK, Euratom bizottsági határozattal (2) a Bizottság eljárási szabályzatához mellékletként csatolt biztonsági rendelkezések sérelme nélkül meg kell határozni azokat a szabályokat, amelyek szerint a tagok információkat hozhatnak nyilvánosságra.

               (16)

               A csoport tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (3) megfelelően kell feldolgozni,

         A KÖVETKEZŐKÉPPEN HATÁROZOTT:
   1. cikk
   A pénzügyi szolgáltatások felhasználói csoportja
   Ezzel a határozattal létrejön a pénzügyi szolgáltatások felhasználói csoportja (a továbbiakban: a csoport).
   2. cikk
   Feladatok
   (1)   A csoport feladata a következő:

               a)

               tanácsadás a Bizottság számára a pénzügyi szolgáltatások felhasználóit – többek között a fogyasztókat, a lakossági befektetőket és a mikrovállalkozásokat – érintő jogi aktusok és egyéb szakpolitikai kezdeményezések előkészítésével összefüggésben;

               b)

               betekintés, vélemény és tanács nyújtása a szóban forgó szakpolitikák gyakorlati végrehajtását illetően;

               c)

               a pénzügyi szolgáltatások felhasználóit érintő alapvető pénzügyi szolgáltatási kérdések beazonosításához való proaktív hozzájárulás;

               d)

               szükség esetén és a Bizottság egyetértésével kapcsolattartás a pénzügyi szolgáltatások felhasználóinak a képviselőivel és az európai uniós vagy tagállami szintű képviseleti szervezeteivel, valamint a Bizottság által irányított más tanácsadói csoportokkal, mint például az európai fogyasztói tanácsadó csoporttal, a fizetési rendszerekkel foglalkozó piaci szakértői csoporttal, az európai értékpapír-piaci szakértői csoporttal és a pénzügyi képzéssel foglalkozó szakértői csoporttal, továbbá információ nyújtása e képviselők, szervezetek és csoportok számára.

         (2)   Azon kérdések köre, amelyekkel kapcsolatban ki lehet kérni a csoport véleményét, magában foglalja a pénzügyi szolgáltatásokra vonatkozó szakpolitika teljes területét, beleértve, de nem kizárólag, a következőket: a lakossági banki szolgáltatásokat, a fogyasztói és jelzáloghitelt, a fizetési eszközöket és rendszereket, az életbiztosítást és nem életbiztosítást, a nyugdíjakat, a lakossági befektetési termékeket, az értékpapírpiacokat és a pénzügyi felügyeletet.
   3. cikk
   Tagság, a tagok kinevezése
   (1)   A csoport 20 tagból áll, amelyből legalább 11 a fogyasztók és a lakossági befektetők érdekeit képviseli e cikk (2) bekezdésének a) és b) pontja alapján.
   (2)   A Bizottság a csoport tagjait pályázati felhívás útján választja ki. A csoport tagjai a következők lehetnek:

               a)

               a fogyasztók érdekeinek képviseletére kijelölt egyének; vagy

               b)

               a lakossági befektetők érdekeinek képviseletére kijelölt egyének; vagy

               c)

               a 2003/361/EK bizottsági ajánlás (4) értelmében vett mikrovállalkozások – kivéve a pénzügyi szolgáltatásokat fő üzleti tevékenységként ellátó vállalkozások – érdekeinek képviseletére kijelölt egyének; vagy

               d)

               a pénzügyi szolgáltatások területén a pénzügyi szolgáltatások felhasználóinak oldaláról szakértelemmel rendelkező egyéni szakértők, kivéve a pénzügyi szolgáltatási ágazat által jelenleg foglalkoztatott vagy az ágazat nevében eljáró szakértők.

         (3)   Az e cikk (2) bekezdésének d) pontja alapján kiválasztott tagokat személyes minőségükben nevezik ki.
   (4)   A csoport tagjainak hivatali ideje három évig tart. A hivatali időt kétszer lehet meghosszabbítani.
   (5)   A csoport tevékenységéhez érdemben hozzájárulni többé nem tudó, illetve a tisztségéről lemondó, vagy az e cikk (2) és (3) bekezdésében vagy a Szerződés 339. cikkében előírt feltételeket nem teljesítő tag leváltható vagy helyére annak hivatali idejének hátralevő részére új tag nevezhető ki.
   (6)   A személyes minőségükben kinevezett tagok évente írásban kötelezik magukat arra, hogy a köz érdekében járnak el, valamint írásban nyilatkoznak arról is, hogy mentesek-e a pártatlanságukat veszélyeztető érdekektől.
   (7)   A tagok nevét közzéteszik a szakértői csoportok bizottsági jegyzékében, valamint a Bizottság megfelelő internetes oldalain.
   (8)   A tagok nevének rögzítését, feldolgozását és közzétételét a 45/2001/EK rendeletnek megfelelően kell végrehajtani.
   4. cikk
   Működés
   (1)   A csoport a tagjai közül egyszerű többséggel elnököt és alelnököt választ. Az elnök és az alelnök választására minden évben sor kerül. Mindkét tisztség esetében lehetséges az újbóli kinevezés.
   (2)   A Bizottság egyetértésével egyes kérdések tanulmányozására alcsoportok hozhatók létre a csoport feladatköre szerint. Az alcsoportokat megbízatásuk teljesítése után késedelem nélkül fel kell oszlatni.
   (3)   A Bizottság egyetértésével a csoport meghatározott szaktudással rendelkező szakértőket kérhet fel, akik a csoport és az alcsoportok munkájában vesznek részt.
   (4)   A csoport tagjai és azok képviselői, valamint a felkért szakértők eleget tesznek a szerződésekben és azok végrehajtási szabályaiban előírt szakmai titoktartási követelményeknek, valamint az EU minősített információknak a 2001/844/EK, ESZAK, Euratom határozat mellékletében meghatározott védelmére vonatkozó bizottsági biztonsági szabályoknak. E kötelezettségeik esetleges elmulasztása esetén a Bizottság minden megfelelő intézkedést meghozhat.
   (5)   A csoport évente körülbelül nyolc alkalommal, rendszerint Brüsszelben, a Bizottság épületeiben ülésezik a Bizottság által meghatározott formában és időrendnek megfelelően. A tagok kérésére a csoport évente egy alkalommal egy másik tagállamban is tarthatja ülését.
   (6)   A Bizottság titkársági szolgáltatást nyújt a csoport számára. A Bizottság tisztviselői részt vehetnek a csoport és az alcsoportok ülésein.
   (7)   A csoport elfogadja eljárási szabályzatát a szakértői csoportokra meghatározott eljárásiszabályzat-minta alapján.
   (8)   A Bizottság – eredeti nyelven – közzéteheti az interneten a csoport munkájával összefüggésben készült bármely írásos dokumentumot.
   5. cikk
   Javadalmazás és költségtérítés
   (1)   A csoport tagjai szolgálataikért 10 000 EUR éves díjazásban részesülnek. A díj összege három év után felülvizsgálatra kerül.
   (2)   A kiadásokat azon éves költségvetés keretein belül kell visszatéríteni, amelyet a Bizottság felelős szolgálatai a csoport tevékenységére különítettek el.
   (3)   A Bizottság saját hatályban lévő rendelkezéseinek megfelelően visszatéríti a tagoknak a csoport tevékenységeivel kapcsolatos utazási és – szükség esetén – tartózkodási költségeit. Amennyiben lehetséges és a Bizottság előzetes engedélyének függvényében, valamint a külső szakértőknek nyújtandó költségtérítésre vonatkozó bizottsági szabályokkal összhangban, a Bizottság szolgálatai visszatéríthetik az eseti alapon felkért szakértők utazási és – szükség esetén – tartózkodási költségeit.
   (4)   A csoport feladatainak ellátása érdekében – szükség esetén – külső kutatás elvégzését kérheti. Amennyiben a Bizottság e kérelme(ke)t indokoltnak találja, dönthet úgy, hogy a kutatásra vonatkozó éves költségvetéséből legfeljebb 150 000 EUR összeget e célra elkülönít. E költségvetést a Bizottság kezeli a vonatkozó szabályoknak és eljárásoknak való teljes megfelelés mellett.

      Kelt Brüsszelben, 2010. július 20-án.

            a Bizottság részéről

         Michel BARNIER

            a Bizottság tagja

      (1)  COM(2009) 114 végleges.

      (2)  HL L 317., 2001.12.3., 1. o.

      (3)  HL L 8., 2001.1.12., 1. o.

      (4)  HL L 124., 2003.5.20., 36. o.


Fontos jogi nyilatkozat

|

52007BP0132(01)

1. Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtására vonatkozó mentesítésről, III. szakasz - Bizottság (SEC(2006)0916 - C6-0263/2006 - 2006/2070(DEC)) (SEC(2006)0915 - C6-0262/2006 - 2006/2070(DEC))

Hivatalos Lap 074 E , 20/03/2008 o. 0288 - 0290

		1.Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtására vonatkozó mentesítésről, III. szakasz - Bizottság (SEC(2006)0916 - C6-0263/2006 - 2006/2070(DEC)) (SEC(2006)0915 - C6-0262/2006 - 2006/2070(DEC))Az Európai Parlament,- tekintettel az Európai Unió 2005-ös pénzügyi évre vonatkozó általános költségvetésére [1],- tekintettel az Európai Közösségeknek a 2005-ös pénzügyi évre vonatkozó végleges elszámolásaira - I. kötet (SEC(2006)0916 - C6-0263/2006, SEC(2006)0915 - C6-0262/2006) [2],- tekintettel a 2004-es mentesítő határozatok nyomon követéséről a mentesítésért felelős hatóságnak tett bizottsági jelentésre (COM(2006)0642, COM(2006)0641) és a Bizottság személyzeti munkadokumentumára - az Európai Parlament részére a 2004-es mentesítő határozatok nyomon követéséről szóló bizottsági jelentés melléklete (SEC(2006)1376, SEC(2006)1377),- tekintettel az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának benyújtott bizottsági közleményre: "Politikai eredmények 2005-ben" (COM(2006)0124,- tekintettel a Bizottságnak "A Bizottság 2005-ös igazgatási eredményeinek összefoglalása" című közleményére (COM(2006)0277),- tekintettel a Bizottságnak a 2005-ben elvégzett belső ellenőrzésekről a mentesítésért felelős hatóságnak tett éves jelentésére (COM(2006)0279),- tekintettel a Bizottságnak "A tagállamoknak a Számvevőszék 2004-es évről szóló éves jelentésére adott válaszai" című összefoglaló jelentésére (COM(2006)0184),- tekintettel a Bizottság által 2006. május 3-án elfogadott, az európai átláthatósági kezdeményezésről szóló zöld könyvre (COM(2006)0194),- tekintettel a Számvevőszék 2/2004. sz., az "egységes ellenőrzési" modellről (single audit) (és egy közösségi belső ellenőrzési keretre irányuló javaslatról) szóló véleményére [3],- tekintettel az integrált belső ellenőrzési keretrendszer ütemtervéről szóló bizottsági közleményre (COM(2005)0252),- tekintettel az integrált belső ellenőrzési keretrendszerre irányuló bizottsági cselekvési tervre (COM(2006)0009),- tekintettel az integrált belső ellenőrzési keretrendszerre irányuló bizottsági cselekvési terv végrehajtásának eredményeiről szóló, 2006. július 19-én közzétett első jelentésre (SEC(2006)1009),- tekintettel a Lordok Háza Európai Uniós bizottsága által 2006. november 13-án közzétett, "Pénzgazdálkodás és csalás az Európai Unióban: Tapasztalatok, tények és javaslatok" című jelentésre,- tekintettel a Számvevőszéknek a 2005-ös pénzügyi évre vonatkozó éves költségvetés végrehajtásáról szóló jelentésére [4] és az ellenőrzött intézmények válaszát tartalmazó különjelentéseire,- tekintettel a Számvevőszék által az EK-Szerződés 248. cikke értelmében nyújtott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra [5],- tekintettel a 2007. február 27-i tanácsi ajánlásra (5710/2007 - C6-0081/2007),- tekintettel az EK-Szerződés 274., 275. és 276. cikkére, és az Euratom-Szerződés 179a. és 180b. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [6], és különösen annak 145., 146. és 147. cikkére,- tekintettel a Számvevőszék 2006/4. sz., az 1605/2002/EK, Euratom rendelet módosításáról szóló tanácsi rendelettervezetről szóló véleményére [7],- tekintettel eljárási szabályzata 70. cikkére és V. mellékletére,- tekintettel a Költségvetési Ellenőrző Bizottság jelentésére és a többi érintett bizottság véleményére (A6-0095/2007),A. mivel az EK-Szerződés 274. cikke értelmében a Bizottság a költségvetést a hatékony és eredményes pénzgazdálkodás elveinek tiszteletben tartásával saját felelősségére hajtja végre;1. mentesítést ad a Bizottságnak az Európai Unió 2005-ös pénzügyi évre vonatkozó költségvetése végrehajtására vonatkozóan;2. megjegyzéseit a csatolt állásfoglalásban foglalja össze;3. utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Beruházási Banknak, valamint a tagállamok nemzeti és regionális ellenőrzési intézményeinek, és gondoskodjon annak közzétételéről az Európai Unió Hivatalos Lapjában (L-sorozat).[1] HL L 60., 2005.3.8.[2] HL C 264., 2006.10.31., 1. o.[3] HL C 107., 2004.4.30., 1. o.[4] HL C 263., 2006.10.31., 1. o.[5] HL C 263., 2006.10.31., 10. o.[6] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)[7] HL C 273., 2006.11.9., 2. o.--------------------------------------------------


title: 2013/378/EU: A Politikai és Biztonsági Bizottság EUPOL COPPS/1/2013 határozata ( 2013. július 9. ) az Európai Unió palesztin területeken folytatott rendőri missziója (EUPOL COPPS) misszióvezetőjének adott megbízatás meghosszabbításáról

text:
               16.7.2013

               HU

               Az Európai Unió Hivatalos Lapja

               L 193/18

         A POLITIKAI ÉS BIZTONSÁGI BIZOTTSÁG EUPOL COPPS/1/2013 HATÁROZATA
   (2013. július 9.)
   az Európai Unió palesztin területeken folytatott rendőri missziója (EUPOL COPPS) misszióvezetőjének adott megbízatás meghosszabbításáról
   (2013/378/EU)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió palesztin területeken folytatott rendőri missziójáról (EUPOL COPPS) szóló, 2013. július 3-i 2013/354/KKBP tanácsi határozatára (1) és különösen annak 9. cikke (1) bekezdésére,
   mivel:

               (1)

               A 2013/354/KKBP tanácsi határozat értelmében a Politikai és Biztonsági Bizottság a Szerződés 38. cikkének (3) bekezdésével összhangban felhatalmazást kapott arra, hogy az Európai Unió palesztin területeken folytatott rendőri missziójának (EUPOL COPPS) politikai ellenőrzése és stratégiai irányítása céljából meghozza a megfelelő határozatokat, beleértve a misszióvezető kinevezéséről szóló határozatot is.

               (2)

               A 354/2013/KKBP határozat 2014. június 30-ig meghosszabbította az EUPOL COPPS missziót.

               (3)

               A Politikai és Biztonsági Bizottság 2012. július 3-án elfogadta az EUPOL COPPS/1/2012 határozatot (2), amely a 2012. július 1-jétől2013. június 30-ig terjedő időszakra Kenneth DEANE-t nevezi ki az EUPOL COPPS misszióvezetőjének.

               (4)

               Az Unió külügyi és biztonságpolitikai főképviselője 2013. június 14-én javasolta, hogy a Kenneth DEANE-nek, az EUPOL COPPS misszióvezetőjének adott megbízatást hosszabbítsák meg a 2013. július 1-jétől2014. június 30-ig tartó időszakra.

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2014. június 30-ig meghosszabbítja a Kenneth DEANE-nek, az Európai Unió palesztin területeken folytatott rendőri missziója (EUPOL COPPS) misszióvezetőjének adott megbízatást.
   2. cikk
   Ez a határozat az elfogadásának napján lép hatályba.
   A határozatot 2013. július 1-től kell alkalmazni.

      Kelt Brüsszelben, 2013. július 9-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 185., 2013.7.4., 12.o.

      (2)  HL L 186., 2012.7.14., 31.o.


title: 2008/430/EK,Euratom: A Tanács és a Bizottság határozata ( 2008. május 26. ) az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről

text:
               11.6.2008

               HU

               Az Európai Unió Hivatalos Lapja

               L 151/35

      A TANÁCS ÉS A BIZOTTSÁG HATÁROZATA

   (2008. május 26.)
   az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv megkötéséről
   (2008/430/EK, Euratom)
   AZ EURÓPAI UNIÓ TANÁCSA,
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93. cikkére, 94. cikkére, 133. cikkére és 181a. cikkére, összefüggésben 300. cikke (2) bekezdésének második mondatával és 300. cikke (3) bekezdésének első albekezdésével,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel Bulgária és Románia csatlakozási okmányára és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet az Európai Közösség és tagállamai nevében a 2007/548/EK tanácsi határozattal (2) összhangban 2007. június 27-én aláírták.

               (2)

               A jegyzőkönyvet 2007. január 1-jétől a hatálybalépéséig ideiglenesen alkalmazzák.

               (3)

               A jegyzőkönyvet jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, az Európai Atomenergia-közösség és a tagállamok nevében az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvet jóvá kell hagyni.
   A jegyzőkönyv szövegét csatolták e határozathoz (3).
   2. cikk
   A Tanács elnöke az Európai Közösség és annak tagállamai nevében megteszi a jegyzőkönyv (4) 3. cikkének (2) bekezdésében meghatározott értesítést. A Bizottság elnöke egyidejűleg ilyen értesítést tesz az Európai Atomenergia-közösség nevében.

      Kelt Brüsszelben, 2008. május 26-án.

            a Tanács részéről

            az elnök

         D. RUPEL

            a Bizottság részéről

            az elnök

         José Manuel BARROSO

      (1)  2007. július 10-i vélemény (a Hivatalos Lapban még nem tették közzé).

      (2)  HL L 202., 2007.8.3., 30. o.

      (3)  HL L 202., 2007.8.3., 31. o.

      (4)  A jegyzőkönyv hatálybalépésének időpontját a Tanács Főtitkársága az Európai Unió Hivatalos Lapjában közzéteszi.


title: A Tanács határozata (1995. december 18.) az Európai Közösség és a Perui Köztársaság között létrejött, a kábítószerek vagy pszichotróp anyagok tiltott előállításához gyakran használt prekurzorokról és vegyi anyagokról szóló megállapodás megkötéséről

text:
Fontos jogi nyilatkozat

|

31995D0570

Hivatalos Lap L 324 , 30/12/1995 o. 0026 - 0026

		A Tanács határozata(1995. december 18.)az Európai Közösség és a Perui Köztársaság között létrejött, a kábítószerek vagy pszichotróp anyagok tiltott előállításához gyakran használt prekurzorokról és vegyi anyagokról szóló megállapodás megkötéséről(95/570/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával és 228. cikkének (4) bekezdésével,tekintettel a Bizottság ajánlására,mivel a Tanács 1995. szeptember 25-én felhatalmazta a Bizottságot, hogy a Közösség nevében megállapodásokat kössön az Amerikai Államok Szervezetének tagállamaival, de mindenekelőtt a Cartagenai Megállapodás tagállamaival a prekurzorok és vegyi anyagok ellenőrzéséről; mivel a Bizottság e felhatalmazás alapján 1995. november 13-án lezárta a Perui Köztársasággal folytatott tárgyalásokat;mivel az Európai Közösség és a Perui Köztársaság között létrejött, a kábítószerek vagy pszichotróp anyagok tiltott előállításához gyakran használt prekurzorokról és vegyi anyagokról szóló megállapodást jóvá kell hagyni;mivel helyénvaló, hogy a Tanács felhatalmazza a Bizottságot, hogy a Tanács által kijelölt különbizottsággal konzultálva a Közösség nevében jóváhagyja azokat a módosításokat, amelyeket a megállapodás értelmében a közös ellenőrző csoportnak el kell fogadnia; mivel e felhatalmazást a megállapodás mellékleteinek módosítására kell korlátozni, feltéve, hogy az olyan anyagokra vonatkozik, amelyekre a prekurzorokra és vegyi anyagokra vonatkozó közösségi jogszabályok már kiterjednek,A KÖVETKEZŐKÉPPEN HATÁROZOTT:1. cikkAz Európai Közösség és a Perui Köztársaság között létrejött, a kábítószerek vagy pszichotróp anyagok tiltott előállításához gyakran használt prekurzorokról és vegyi anyagokról szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodás aláírására jogosult személyt.3. cikkA megállapodás 12. cikkében előírt okiratot a Közösség nevében a Tanács elnöke helyezi letétbe [1].4. cikk(1) A tagállamok képviselőinek támogatásával a Közösséget a Bizottság képviseli a megállapodás 9. cikkében előírt közös ellenőrző csoportban.(2) A Bizottság felhatalmazást kap, hogy a Közösség nevében jóváhagyja a megállapodás mellékleteinek a közös ellenőrző csoport által a megállapodás 10. cikkében megállapított eljárással összhangban elfogadott módosításait.A Bizottságot e feladatában a Tanács által kijelölt különbizottság segíti, amelynek feladata egy közös álláspont kialakítása.(3) A (2) bekezdésben említett felhatalmazást olyan anyagokra kell korlátozni, amelyekre a kábítószer-prekurzorokra és vegyi anyagokra vonatkozó megfelelő közösségi jogszabályok már kiterjednek.5. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1995. december 18-án.a Tanács részérőlaz elnökJ. Borrell Fontelles[1] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: 2008/668/EK,Euratom: A tagállamok kormányainak képviselőinek határozata ( 2008. július 23. ) az Európai Közösségek Elsőfokú Bírósága egy bírájának kinevezéséről

text:
               14.8.2008

               HU

               Az Európai Unió Hivatalos Lapja

               L 219/63

      A TAGÁLLAMOK KORMÁNYAINAK KÉPVISELŐINEK HATÁROZATA

   (2008. július 23.)
   az Európai Közösségek Elsőfokú Bírósága egy bírájának kinevezéséről
   (2008/668/EK, Euratom)
   AZ EURÓPAI KÖZÖSSÉGEK TAGÁLLAMAI KORMÁNYAINAK KÉPVISELŐI,
   tekintettel az Európai Közösséget létrehozó szerződésre és különösen annak 224. cikkére,
   tekintettel az Európai Atomenergia-közösséget létrehozó szerződésre és különösen annak 140. cikkére,
   mivel:
   A Bíróság alapokmányáról szóló jegyzőkönyv 5. és 7. cikke alapján, a 47. cikkel összefüggésben, és John D. Cooke lemondását követően az Európai Közösségek Elsőfokú Bíróságához ki kell nevezni egy bírát John D. Cooke hivatali idejének hátralévő részére, azaz 2013. augusztus 31-ig,
   A KÖVETKEZŐKÉPPEN HATÁROZTAK:
   1. cikk
   Kevin O’Higginst az Európai Közösségek Elsőfokú Bírósága bírájának nevezik ki a 2008. szeptember 1-jétől2013. augusztus 31-ig tartó időszakra.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. július 23-án.

            az elnök

         P. SELLAL


title: A Bizottság (EU) 2016/809 határozata (2016. május 20.) a Nagy-Britannia és Észak-Írország Egyesült Királyságának a Lisszaboni Szerződés hatálybalépése előtt elfogadott, a schengeni vívmányoknak nem részét képező rendőrségi együttműködés területére vonatkozó meghatározott uniós jogi aktusokban való részvételi szándékára vonatkozó bejelentésről

text:
               21.5.2016

               HU

               Az Európai Unió Hivatalos Lapja

               L 132/105

         A BIZOTTSÁG (EU) 2016/809 HATÁROZATA
   (2016. május 20.)
   a Nagy-Britannia és Észak-Írország Egyesült Királyságának a Lisszaboni Szerződés hatálybalépése előtt elfogadott, a schengeni vívmányoknak nem részét képező rendőrségi együttműködés területére vonatkozó meghatározott uniós jogi aktusokban való részvételi szándékára vonatkozó bejelentésről
   AZ EURÓPAI BIZOTTSÁG,
   tekintettel az átmeneti rendelkezésekről szóló 36. jegyzőkönyvre és különösen annak az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 4. cikkével, valamint az Európai Unió működéséről szóló szerződés 331. cikkének (1) bekezdésével együtt értelmezett 10. cikke (5) bekezdésére,
   mivel:

               (1)

               A 36. számú jegyzőkönyv 10. cikkének (4) bekezdése lehetővé teszi az Egyesült Királyságnak, hogy a 36. jegyzőkönyv 10. cikkének (3) bekezdésében említett ötéves átmeneti időszak lejárta előtt legkésőbb hat hónappal bejelentse a Tanácsnak, hogy a büntetőügyekben folytatott rendőrségi és igazságügyi együttműködés terén a Lisszaboni Szerződés hatálybalépése előtt elfogadott uniós jogi aktusok tekintetében nem fogadja el a Bizottságnak és a Bíróságnak a 36. jegyzőkönyv 10. cikkének (1) bekezdésében említett hatásköreit.

               (2)

               A Tanács elnökének küldött, 2013. július 24-én kelt levélben az Egyesült Királyság élt ezzel a lehetőséggel annak bejelentése által, hogy nem fogadja el a Bizottság és a Bíróság említett hatásköreit, aminek következményeként a büntetőügyekben folytatott rendőrségi és igazságügyi együttműködés területére vonatkozó jogi aktusok 2014. december 1-jétől nem alkalmazandók az Egyesült Királyságra.

               (3)

               A 36. jegyzőkönyv 10. cikkének (5) bekezdése lehetővé teszi az Egyesült Királyságnak, hogy bejelentse a Tanácsnak azon jogi aktusokban való részvételi szándékát, amelyeknek az alkalmazása rá nézve megszűnt.

               (4)

               A Bizottság 2014/858/EU határozata (1) számos jogi aktus tekintetében megerősítette az Egyesült Királyság részvételét.

               (5)

               A 2014/836/EU tanácsi határozat (2) megerősítette, hogy különösen a 2008/615/IB tanácsi határozat (3) és különösen a 2008/616/IB tanácsi határozat (4), valamint a 2009/905/IB tanácsi kerethatározat (5) (a továbbiakban: a prümi határozatok) 2014. december 1-je óta már nem alkalmazandók az Egyesült Királyságra, és az Egyesült Királyság – amíg részt nem vesz a prümi határozatok alkalmazásában – nem férhet hozzá bűnüldözési céllal az Eurodac-adatbázishoz. A 2014/836/EU tanácsi határozat arra is felszólította az Egyesült Királyságot, hogy végezzen el teljes körű, költség-haszon elemzésre is kiterjedő hatásvizsgálatot az Egyesült Királyság prümi határozatok alkalmazásában való részvétele előnyeinek és gyakorlati hasznának elemzése céljából. Az Egyesült Királyság elvégezte a költség-haszon elemzésre is kiterjedő hatásvizsgálatot, és az ország parlamentje jóváhagyóan szavazott a prümi határozatok alkalmazásában való részvételről.

               (6)

               A Tanács 2014/857/EU határozata (6) megerősítette Nagy-Britannia és Észak-Írország Egyesült Királyságának arra vonatkozó bejelentését, hogy részt kívánnak venni a schengeni vívmányok részét képező, a büntetőügyekben folytatott rendőrségi és igazságügyi együttműködés területére vonatkozó uniós jogi aktusok egyes rendelkezéseinek alkalmazásában.

               (7)

               A Tanács elnökéhez intézett 2016. január 22-i levele útján az Egyesült Királyság a 36. jegyzőkönyv 10. cikkének (5) bekezdése alapján bejelentette, hogy részt kíván venni a következő jogi aktusokban: a 2008/615/IB határozat, a 2008/616/IB határozat és a 2009/905/IB kerethatározat.

               (8)

               A schengeni vívmányoknak nem részét képező jogi aktusok tekintetében a 36. jegyzőkönyv 10. cikkének (5) bekezdése az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvre hivatkozik, amelynek 4. cikke az EUMSZ 331. cikkének (1) bekezdésében meghatározott eljárásra hivatkozik. Ez utóbbi rendelkezés szerint a Bizottság megerősíti a részvételi szándékát bejelentő tagállam részvételét, és adott esetben megállapítja, hogy a részvételi feltételek teljesültek.

               (9)

               A 36. jegyzőkönyv 10. cikke (5) bekezdésének negyedik mondata szerint az Unió intézményeinek és az Egyesült Királyságnak arra kell törekedniük, hogy a lehető legnagyobb mértékben helyreállítsák az Egyesült Királyságnak a szabadságon, a biztonságon és a jog érvényesülésén alapuló térség terén elért uniós vívmányok alkalmazásában való részvételét úgy, hogy az ne hátráltassa komolyabban az említett vívmányok különböző elemeinek gyakorlati érvényesülését, és tiszteletben tartsa azok összhangját.

               (10)

               A 36. jegyzőkönyv 10. cikke (5) bekezdésének negyedik mondatában szereplő feltételek az e határozat mellékletében felsorolt azon aktusok tekintetében teljesülnek, amelyekre nézve az Egyesült Királyság bejelentette részvételi szándékát.

               (11)

               Az Egyesült Királyságnak a (7) preambulumbekezdésben felsorolt jogi aktusokban való részvételét tehát meg kell erősíteni,

         ELFOGADTA EZT A HATÁROZATOT:
   1. cikk
   Az Egyesült Királyság részvétele a következő tanácsi határozatokban megerősítést nyer:

               a 2008/615/IB határozat,

               a 2008/616/IB határozat,

               a 2009/905/IB kerethatározat.

         2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat 2016. május 21-én lép hatályba.

      Kelt Brüsszelben, 2016. május 20-án.

            a Bizottság részéről

            az elnök

         Jean-Claude JUNCKER

      (1)  A Bizottság 2014. december 1-jei 2014/858/EU határozata a Nagy-Britannia és Észak-Írország Egyesült Királyságának a Lisszaboni Szerződés hatálybalépése előtt elfogadott, a schengeni vívmányoknak nem részét képező, a büntetőügyekben folytatott rendőrségi és igazságügyi együttműködés területére vonatkozó uniós jogi aktusokban való részvételi szándékára vonatkozó bejelentésről (HL L 345., 2014.12.1., 6. o.).

      (2)  A Tanács 2014. november 27-i 2014/836/EU határozata Nagy-Britannia és Észak-Írország Egyesült Királyságának a büntetőügyekben folytatott rendőrségi és igazságügyi együttműködés területén a Lisszaboni Szerződés hatálybalépése előtt elfogadott bizonyos jogi aktusok alkalmazásában való részvételének megszűnésével kapcsolatban egyes átmeneti, illetve az e helyzetből következő egyéb intézkedéseknek a meghatározásáról (HL L 343., 2014.11.28., 11. o.).

      (3)  A Tanács 2008. június 23-i 2008/615/IB határozata a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről (HL L 210., 2008.8.6., 1. o.).

      (4)  A Tanács 2008. június 23-i 2008/616/IB határozata a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).

      (5)  A Tanács 2009/905/IB kerethatározata laboratóriumi tevékenységet végző igazságügyi szakértők akkreditálásáról (HL L 322., 2009.12.9., 14. o.).

      (6)  A Tanács 2014. december 1-jei 2014/857/EU határozata a schengeni vívmányok egyes, a büntetőügyekben folytatott rendőrségi és igazságügyi együttműködés terén elfogadott uniós jogi aktusokban foglalt rendelkezései alkalmazásában való részvételre irányuló szándéknak Nagy-Britannia és Észak-Írország Egyesült Királysága általi bejelentéséről, valamint a 2000/365/EK és a 2004/926/EK határozat módosításáról (HL L 345., 2014.12.1., 1. o.).


title: 2011/311/EU: A Tanács határozata ( 2011. május 19. ) a Régiók Bizottsága egy dán tagjának kinevezéséről

text:
               27.5.2011

               HU

               Az Európai Unió Hivatalos Lapja

               L 140/54

         A TANÁCS HATÁROZATA
   (2011. május 19.)
   a Régiók Bizottsága egy dán tagjának kinevezéséről
   (2011/311/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a dán kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Henning JENSEN hivatali idejének lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig a Régiók Bizottsága tagjává nevezi ki:

               —

               Henning JENSEN, Byrådsmedlem (a betöltött tisztség megváltozása).

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. május 19-én.

            a Tanács részéről

            az elnök

         BALOG Z.

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2007/37/EK: A Tanács határozata ( 2007. január 22. ) a textiltermékeknek az Európai Közösség és az Ukrajna közötti kereskedelméről szóló megállapodást meghosszabbító és módosító, az Európai Közösség és Ukrajna között levélváltás formájában létrejött kétoldalú megállapodás aláírásáról és ideiglenes alkalmazásáról

text:
               24.1.2007

               HU

               Az Európai Unió Hivatalos Lapja

               L 17/17

         A TANÁCS HATÁROZATA
   (2007. január 22.)
   a textiltermékeknek az Európai Közösség és az Ukrajna közötti kereskedelméről szóló megállapodást meghosszabbító és módosító, az Európai Közösség és Ukrajna között levélváltás formájában létrejött kétoldalú megállapodás aláírásáról és ideiglenes alkalmazásáról
   (2007/37/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikk (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Bizottság a Közösség nevében tárgyalásokat folytatott arról, hogy az Európai Közösség és Ukrajna között levélváltás formájában megállapodás jöjjön létre a textiltermékeknek az Európai Közösség és Ukrajna közötti kereskedelméről szóló megállapodás meghosszabbításáról és módosításáról.

               (2)

               E kétoldalú megállapodást a megkötéshez szükséges eljárások befejeződéséig ideiglenesen 2007. január 1-jétől kell alkalmazni, az Ukrajna általi kölcsönös ideiglenes alkalmazásra is figyelemmel.

               (3)

               A javasolt megállapodást a Közösség nevében alá kell írni,

         A KÖVETKEZŐKÉPPEN HATÁROZOTT:
   1. cikk
   A Tanács elnöke felhatalmazást kap, hogy kijelölje a textiltermékeknek az Európai Közösség és az Ukrajna közötti kereskedelméről szóló megállapodást meghosszabbító és módosító, az Európai Közösség és Ukrajna között levélváltás formájában létrejött megállapodásnak az Európai Közösség nevében történő aláírására jogosult személy(eke)t, figyelemmel a megállapodás későbbi megkötésére.
   2. cikk
   A levélváltás formájában létrejött megállapodás szövegét csatolták e határozathoz. A megállapodást 2007. január 1-jétől a megkötéséhez szükséges eljárások befejezéséig ideiglenesen alkalmazni kell, az Ukrajna általi, viszonosságon alapuló ideiglenes alkalmazásra is figyelemmel.
   3. cikk
   A Bizottság a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet (1) 17. cikkében említett eljárással összhangban elfogadhatja a 2000. december 19-én parafált levélváltás (2) 6. pontjában előírt intézkedéseket, miszerint ha Ukrajna nem alkalmazza az e határozat 1. cikkében említett levélváltás 2.2. bekezdésében meghatározott vámtételeket, a Közösség jogosult a 2000. évre vonatkozó kontingensrendszert ismét bevezetni.
   4. cikk
   Ezt a határozatot az Európai Unió Hivatalos Lapjában kell kihirdetni.
   Ez a határozat a Hivatalos Lapban való kihirdetésének napját követő napon lép hatályba.

      Kelt Brüsszelben, 2007. január 22-én.

            a Tanács részéről

            az elnök

         F.-W. STEINMEIER

      (1)  HL L 275., 1993.11.8., 1. o. A legutóbb a 35/2006/EK bizottsági rendelettel (HL L 7., 2006.1.12., 8. o.) módosított rendelet.

      (2)  HL L 16., 2001.1.18., 3. o.
    ---documentbreak---

               24.1.2007

               HU

               Az Európai Unió Hivatalos Lapja

               L 17/18

         MEGÁLLAPODÁS
   levélváltás formájában az Európai Közösség és az Ukrajna Kormánya által képviselt Ukrajna között a textiltermékeknek az Európai Közösség és Ukrajna közötti kereskedelméről szóló megállapodás meghosszabbításáról és módosításáról
   Tisztelt Uram!

               1.

               Ezúton hivatkozom a textiltermékeknek az Európai Közösség és Ukrajna közötti kereskedelméről szóló, legutóbb a 2005. március 9-én parafált levélváltás formájában módosított, 1993. május 5-én parafált megállapodásra (a továbbiakban: a megállapodás).

               2.

               A 20. cikk (1) bekezdése szerint a megállapodás csak 2006. december 31-ig van érvényben. Az Európai Közösség javasolja a megállapodás időtartamának meghosszabbítását, az alábbi módosításokra és feltételekre figyelemmel:

                           2.1.

                           A 20. cikk (1) bekezdése helyébe a következő szöveg lép:
                           „Ez a megállapodás azt a napot követő hónap első napján lép hatályba, amelyen a felek értesítették egymást az ehhez szükséges eljárások befejezéséről. Ezt a megállapodást 2007. december 31-ig kell alkalmazni. Ezután a megállapodás minden rendelkezésének alkalmazása automatikusan további egy évvel, 2008. december 31-ig meghosszabbodik, amennyiben valamelyik fél nem értesíti a másikat legalább hat hónappal 2007. december 31. előtt arról, hogy a meghosszabbítással nem ért egyet.”

                           2.2.

                           Az EK-ból származó, HR 50–63 árucsoportba tartozó termékek kivitelére Ukrajna által alkalmazott vámtarifa mértéke nem haladhatja meg az Európai Közösség és Ukrajna közötti, 2000. december 19-én parafált levélváltás 7. függelékében szereplő végleges mértékeket.

               3.

               Amennyiben Ukrajna a megállapodás lejárata előtt a Kereskedelmi Világszervezet (WTO) tagjává válik, a WTO-ba való belépésének időpontjától a WTO-megállapodásait és szabályait kell alkalmazni.

               4.

               Kérem, szíveskedjen megerősíteni, hogy kormánya a fentieket elfogadja. Amennyiben igen, ez a levélváltás formájában létrejött megállapodás azt a napot követő hónap első napján lép hatályba, amikor a Felek értesítik egymást az ehhez szükséges jogi eljárások befejezéséről. Addig a megállapodást 2007. január 1-jétől viszonossági alapon, ideiglenesen kell alkalmazni.

         Kérem Uram, fogadja megkülönböztetett nagyrabecsülésem kifejezését.

   Tisztelt Uram!
   Megtiszteltetés számomra, hogy igazolhatom …-án/én kelt levelének kézhezvételét, amely a következőképpen szól:
   „Tisztelt Uram!

               1.

               Ezúton hivatkozom a textiltermékeknek az Európai Közösség és Ukrajna közötti kereskedelméről szóló, legutóbb a 2005. március 9-én parafált levélváltás formájában módosított, 1993. május 5-én parafált megállapodásra (a továbbiakban: a megállapodás).

               2.

               A 20. cikk (1) bekezdése szerint a megállapodás csak 2006. december 31-ig van érvényben. Az Európai Közösség javasolja a megállapodás időtartamának meghosszabbítását, az alábbi módosításokra és feltételekre figyelemmel:

                           2.1.

                           A 20. cikk (1) bekezdése helyébe a következő szöveg lép:
                           »Ez a megállapodás azt a napot követő hónap első napján lép hatályba, amelyen a felek értesítették egymást az ehhez szükséges eljárások befejezéséről. Ezt a megállapodást 2007. december 31-ig kell alkalmazni. Ezután a megállapodás minden rendelkezésének alkalmazása automatikusan további egy évvel, 2008. december 31-ig meghosszabbodik, amennyiben valamelyik fél nem értesíti a másikat legalább hat hónappal 2007. december 31. előtt arról, hogy a meghosszabbítással nem ért egyet.«

                           2.2.

                           Az EK-ból származó, HR 50–63 árucsoportba tartozó termékek kivitelére Ukrajna által alkalmazott vámtarifa mértéke nem haladhatja meg az Európai Közösség és Ukrajna közötti, 2000. december 19-én parafált levélváltás 7. függelékében szereplő végleges mértékeket.

               3.

               Amennyiben Ukrajna a megállapodás lejárata előtt a Kereskedelmi Világszervezet (WTO) tagjává válik, a WTO-ba való belépésének időpontjától a WTO-megállapodásait és szabályait kell alkalmazni.

               4.

               Kérem, szíveskedjen megerősíteni, hogy kormánya a fentieket elfogadja. Amennyiben igen, ez a levélváltás formájában létrejött megállapodás azt a napot követő hónap első napján lép hatályba, amikor a Felek értesítik egymást az ehhez szükséges jogi eljárások befejezéséről. Addig a megállapodást 2007. január 1-jétől viszonossági alapon, ideiglenesen kell alkalmazni.”

         Megtiszteltetés számomra, hogy megerősíthetem, Ukrajna Kormánya elfogadja a fentiekben foglaltakat, és hogy ez a levél az Ön javaslatával összhangban megállapodásnak minősül.
   Kérem Uram, fogadja megkülönböztetett nagyrabecsülésem kifejezését.


title: 2010/628/EU: A Tanács határozata ( 2010. október 15. ) a Számvevőszék egy tagjának kinevezéséről

text:
               22.10.2010

               HU

               Az Európai Unió Hivatalos Lapja

               L 278/28

         A TANÁCS HATÁROZATA
   (2010. október 15.)
   a Számvevőszék egy tagjának kinevezéséről
   (2010/628/EU)
   AZ EURÓPAI UNIÓ TANÁCSA
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel az Európai Parlament véleményére (1),
   mivel:

               (1)

               Kikis KAZAMIAS hivatali ideje 2010. november 1-jén lejár.

               (2)

               Ezért új tagot kell kinevezni,

         ELFOGADTA EZT A HATÁROZATOT:
   1. cikk
   A Tanács a 2010. november 2-tól2016. november 1-jéig terjedő időszakra Lazaros LAZAROU-t nevezi ki a Számvevőszék tagjává.
   2. cikk
   Ez a határozat az elfogadásának napján lép hatályba.

      Kelt Luxembourgban, 2010. október 15-én.

            a Tanács részéről

            az elnök

         E. SCHOUPPE

      (1)  2010. október 7-i vélemény (a Hivatalos Lapban még nem tették közzé).


title: Az EFTA Felügyeleti Hatóság 139/16/COL sz. határozata (2016. június 28.) Norvégia számára a 216/2008/EK európai parlamenti és tanácsi rendelettől a Widerøes Flyselskap AS légijármű-üzemben tartót érintően a repülési idő korlátozása tekintetében való eltérés engedélyezéséről [2016/2014]

text:
               17.11.2016

               HU

               Az Európai Unió Hivatalos Lapja

               L 310/87

         AZ EFTA FELÜGYELETI HATÓSÁG 139/16/COL sz. HATÁROZATA
   (2016. június 28.)
   Norvégia számára a 216/2008/EK európai parlamenti és tanácsi rendelettől a Widerøes Flyselskap AS légijármű-üzemben tartót érintően a repülési idő korlátozása tekintetében való eltérés engedélyezéséről [2016/2014]
   AZ EFTA FELÜGYELETI HATÓSÁG,

      tekintettel az EGT-megállapodás XIII. mellékletének 66n. pontjában hivatkozott, – és az EGT-megállapodáshoz annak 1. jegyzőkönyvével hozzáigazított – jogi aktusra

         (A módosított, a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendelet)
          (1), (a továbbiakban: a jogi aktus),
      és különösen annak 14. cikke (7) bekezdésére,

   tekintettel a közlekedéssel foglalkozó EFTA-bizottság 2016. június 10-i véleményére,
   tekintettel a közlekedéssel foglalkozó testületi tagnak bizonyos döntések és intézkedések meghozatalára történő felhatalmazásról szóló, 2013. március 13-i 103/13/COL sz. EFTA felügyeleti hatósági határozatra (dokumentumszám: 578349),
   mivel:
   Norvégia értesítette az EFTA Felügyeleti Hatóságot (a továbbiakban: a Hatóság) és az Európai Repülésbiztonsági Ügynökséget (a továbbiakban: az Ügynökség) arról a szándékáról, hogy a Widerøes Flyselskap AS légijármű-üzemben tartó számára eltérést kíván biztosítani a 965/2012/EU bizottsági rendelet (2) III. mellékletének ORO.FTL.210 a) pontjától azon maximális teljes szolgálati idő tekintetében, amelyre a légiutas-kísérő személyzet egy tagja kijelölhető bármely egymást követő 7, 14 és 28 napra, azáltal, hogy a légijármű-üzemben tartó számára a repülési időtartamot meghatározó egyedi rendszert tervez jóváhagyni.
   A légijármű-üzemben tartó által javasolt rendszer a következő:

               A teljes szolgálati időszak, amelyre a légiutas-kísérő személyzet egy tagja kijelölhető, nem haladhatja meg:

                           1.

                           a legfeljebb 70 szolgálati órát, mely elosztható bármely 7 egymást követő napon egy bármely 14 egymást követő napot tartalmazó időszakon belül (60 szolgálati óra helyett),

                           2.

                           a legfeljebb 90 szolgálati órát bármely 14 egymást követő napon belül (110 szolgálati óra helyett),

                           3.

                           a legfeljebb 180 szolgálati órát bármely 28 egymást követő napon belül (190 szolgálati óra helyett), a lehető legegyenletesebben elosztva ezen időszakban.

         A légijármű-üzemben tartó által a pilóták és a légiutas-kísérő személyzet tekintetében javasolt szolgálati beosztási rendszer (7 munkanap/7 szabadnap) a norvégiai regionális repülőtereket összekötő légi útvonalak kiszolgálására (mindkét irányban) és arra a tényre épül, hogy a légiutas-kísérő személyzet az otthonából a munkahelyére ingázik.
   A Hatóság az Európai Repülésbiztonsági Ügynökség értékelése alapján arra a következtetésre jut, hogy az eltérés a 965/2012/EU rendelet III. mellékletének ORO.FTL.210 a) pontjának alkalmazásával elért biztonsági szinttel egyenértékű szintet biztosíthat, feltéve, hogy teljesülnek a Norvégia 2015. december 9-én kelt levelében felsorolt, a légijármű-üzemben tartó által javasolt kockázatcsökkentő intézkedéseken túlmenően a mellékletben ismertetett feltételek is.
   Az e határozatban előírt intézkedések összhangban vannak a közlekedéssel foglalkozó EFTA-bizottság véleményével,
   ELFOGADTA EZT A HATÁROZATOT:
   1. cikk
   Norvégia jóváhagyhatja a 965/2012/EU rendelet III. mellékletének ORO.FTL.210 a) pontjától való eltérést, melynek keretében engedélyezheti a Widerøes Flyselskap AS légijármű-üzemben tartó számára a következő, repülési időtartamot meghatározó egyedi rendszer alkalmazását:

               A teljes szolgálati időszak, amelyre a légiutas-kísérő személyzet egy tagja kijelölhető, nem haladhatja meg:

                           i.

                           a legfeljebb 70 szolgálati órát, mely elosztható bármely hét egymást követő napon egy bármely 14 egymást követő napot tartalmazó időszakon belül;

                           ii.

                           a legfeljebb 90 szolgálati órát bármely 14 egymást követő napon belül; valamint

                           iii.

                           a 180 szolgálati órát bármely 28 egymást követő napon belül, a lehető legegyenletesebben elosztva ezen időszakban,

         feltéve, hogy teljesülnek a mellékletben meghatározott feltételek és a Norvégia által a 2015. december 9-én kelt bejelentésében meghatározott kockázatcsökkentő intézkedések.
   2. cikk
   Az 1. cikkben említett, e határozat mellékletében leírt intézkedéseket valamennyi EFTA-állam jogosult alkalmazni, és valamennyi EFTA-államra vonatkozik a jogi aktus 14. cikkének (6) bekezdése szerinti bejelentési kötelezettség.
   3. cikk
   Ennek a határozatnak Norvégia a címzettje. A határozat angol nyelvű szövege hiteles.
   4. cikk
   A jelen határozatról értesíteni kell Norvégiát, Izlandot és Liechtensteint.

      Kelt Brüsszelben, 2016. június 28-án.

            az EFTA Felügyeleti Hatóság részéről

         Helga JÓNSDÓTTIR

            testületi tag

         Carsten ZATSCHLER

            igazgató

      (1)  HL L 79., 2008.3.19., 1. o.

      (2)  Az EGT-megállapodás XIII. melléklete 66nf. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus (A módosított, a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról szóló, 2012. október 5-i 965/2012/EU bizottsági rendelet (HL L 296., 2012.10.25., 1. o.)).

      MELLÉKLET

         AZ ELTÉRÉS ALKALMAZÁSÁNAK FELTÉTELEI

                  i.

                  A légijármű-üzemben tartó a 965/2012/EU rendelet III. mellékletének ORO.FTL.120. pontjában meghatározott, a fáradtság kockázatának kezelésére vonatkozó szabályok (a továbbiakban: FRM) szerint működik és folyamatosan nyomon követi a javasolt kockázatcsökkentő intézkedések hatékonyságát. Az FRM a Norvég Polgári Repülési Hatóság által kerül jóváhagyásra, legkésőbb 2017. január 1-jéig.

                  ii.

                  A légijármű-üzemben tartónak meg kell valósítania az FRM végrehajtási tervében meghatározott, a Norvég Polgári Repülési Hatóságnak benyújtott, eltérés iránti kérelmében ismertetett részcélokat.

                  iii.

                  A légijármű-üzemben tartó a repülési időtartamot meghatározó rendszere igényre szabott elemeinek (pl. jelentési idő és repülés utáni szolgálat) ellenőrzésére épülő adatokat szolgáltat a Norvég Polgári Repülési Hatóságnak, különösen akkor, ha ezeknek hatása van a rendelkezésre álló pihenőidőre.

                  iv.

                  A légijármű-üzemben tartó a repülésiadat-figyelő rendszer (FDM) keretében bevezeti a trendek nyomon követését, mely lehetővé teszi az FRM-folyamatainak további vizsgálatát.

                  v.

                  A légijármű-üzemben tartó az eltérés jóváhagyásától számított 24 hónapon belül bizonyítja, hogy fáradtságjelentési rendszere proaktívan fejlődik. A légijármű-üzemben tartó fáradtságjelentési rendszerének értékelendő részcéljait a légijármű-üzemben tartó átfogó felügyeleti programja tartalmazza.

                  vi.

                  A Norvég Polgári Repülési Hatóság az eltérés első 24 hónapjában szorosan és folyamatosan nyomon követi, hogy a légijármű-üzemben tartó FRM-biztonságot biztosító folyamata hogyan ismeri fel és csökkenti a fáradtság potenciális kockázatát. Ezt követően a légijármű-üzemben tartó FRM-jének hatékonyságát a Norvég Polgári Repülési Hatóság követi nyomon a folyamatos felügyeleti tevékenysége keretében.

                  vii.

                  A Norvég Polgári Repülési Hatóság biztosítja az eltérés jóváhagyásától számított első 24 hónapon belül egy független, arányos, a nyújtott eltérés hatásainak tudományos vizsgálatát tartalmazó értékelés elvégzését. Az értékelés elemzi a légiutas-kísérő személyzet és a hajózószemélyzet fáradtságára vonatkozó adatokat, legalább két objektív adatforrásból (pl. az éberségi szintet vizsgáló pszichomotoros teszt, aktigráfia) a javasolt kockázatcsökkentő intézkedések hatékonyságának ellenőrzése céljából, legalább a következőkre kiterjedően:

                              —

                              a szektorok nagy számára visszavezethető magas munkaterhelés okozta halmozódó fáradtság hatásai, és

                              —

                              a túlórázás halmozódó fáradtságra gyakorolt hatása a túlórázásra előírható korlát meghatározása céljából.

                        Az értékelés legalább négy egymást követő szolgálati és pihenőidőszak hatásait vizsgálja a működési csúcsidőszakokban az eltérés keretében. Az értékelés figyelembe veszi a légijármű-üzemben tartó FRM-jéből levont következtetéseket, valamint az értékelés idején rendelkezésre álló valamennyi tudományos adatot és szabályozási keretet.

                  viii.

                  A Hatóság és az Ügynökség az eltérés alkalmazását követően legkésőbb 2 éven belül jelentést nyújt be az eltérés hatásairól, a vii. bekezdésben említett értékeléssel együtt.

                  ix.

                  Az EFTA Felügyeleti Hatóság az Európai Repülésbiztonsági Ügynökség segítségével a fent említett jelentés és értékelés alapján felülvizsgálja a nyújtott eltérést és fenntartja a jogot arra, hogy módosítsa, felfüggessze vagy visszavonja az eltérést, amennyiben az adott időpontban rendelkezésre álló információk alapján ezt megfelelőnek ítéli.


title: A Tanács 2003/335/IB határozata (2003. május 8.) a népirtással, az emberiség elleni bűncselekményekkel és a háborús bűncselekményekkel kapcsolatos nyomozásról és büntetőeljárásról

text:
154                  HU                              Az Európai Unió Hivatalos Lapja                                          19/6. kötet
32003D0335
2003.5.14.                                       AZ EURÓPAI UNIÓ HIVATALOS LAPJA                                                L 118/12
                                                A TANÁCS 2003/335/IB HATÁROZATA
                                                             (2003. május 8.)
             a népirtással, az emberiség elleni bűncselekményekkel és a háborús bűncselekményekkel kapcsolatos
                                                    nyomozásról és büntetőeljárásról
AZ EURÓPAI UNIÓ TANÁCSA,                                                      büntetőeljárás, valamint az ezekkel kapcsolatos informá-
                                                                              ciók cseréje a nemzeti hatóságok felelőssége marad, kivéve,
tekintettel az Európai Unióról szóló szerződésre, és különösen                ha a nemzetközi jog másként rendelkezik.
annak 30. és 31. cikkére, valamint 34. cikke (2) bekezdésének c)
pontjára,                                                              (6)    A tagállamok rendszeresen találkoznak olyan személyek-
                                                                              kel, akik ilyen bűncselekményekbe keveredtek, és akik
tekintettel a Dán Királyság kezdeményezésére (1),                             megpróbálnak az Európai Unió területére belépni és ott
                                                                              letelepedni.
tekintettel az Európai Parlament véleményére (2),
                                                                       (7)    A tagállamok illetékes hatóságainak biztosítaniuk kell,
mivel:                                                                        hogy amennyiben olyan tájékoztatást kapnak, amely sze-
                                                                              rint egy tartózkodási engedélyért folyamodó személy nép-
                                                                              irtás, emberiség elleni bűncselekmények, illetve háborús
(1)    A volt Jugoszláviában elkövetett háborús bűncselekmé-
                                                                              bűncselekmények elkövetésével vagy az elkövetésben való
       nyeket vizsgáló Nemzetközi Törvényszék, illetve a Ruan-
                                                                              részvétellel gyanúsított, a kérdéses cselekmények kivizsgál-
       dában elkövetett háborús bűncselekményeket vizsgáló
                                                                              hatók legyenek, és indokolt esetben büntetőeljárás indul-
       Nemzetközi Törvényszék 1995 óta folytat nyomozást,
                                                                              jon a nemzeti joggal összhangban.
       büntetőeljárást és hoz ítéletet a háborúval, népirtással és
       emberiség elleni bűncselekményekkel kapcsolatos nemzet-
       közi jogsértések tárgyában.                                     (8)    A megfelelő nemzeti bűnüldözési és bevándorlási hatósá-
                                                                              goknak – egymástól független feladataik és kötelezettségeik
(2)    A Nemzetközi Büntetőbíróság 1998. július 17-i Római                    ellenére – szoros együttműködést kell folytatniuk annak
       Alapokmánya, amelyet az Európai Unió valamennyi tagál-                 érdekében, hogy lehetővé tegyék a nemzeti szintű hatás-
       lama megerősített, megerősíti, hogy a nemzetközi közös-                körrel rendelkező hatóságok számára az említett bűncse-
       ség egészét érintő legsúlyosabb bűncselekmények – külö-                lekmények eredményes kivizsgálását és az ezekkel kapcso-
       nösen a népirtás, az emberiség elleni bűncselekmények és               latos büntetőeljárás indítását.
       a háborús bűncselekmények – nem maradhatnak büntet-
       lenül, és hogy ezek eredményes üldözését nemzeti szintű
                                                                       (9)    A tagállamoknak gondoskodniuk kell arról, hogy a bűnül-
       intézkedésekkel és a nemzetközi együttműködés erősítésé-
                                                                              dözési és a bevándorlási hatóságok megfelelő forrásokkal
       vel kell biztosítani.
                                                                              és rendszerrel rendelkezzenek a népirtás, az emberiség
                                                                              elleni bűncselekmények és a háborús bűncselekmények
(3)    A Római Alapokmány emlékeztet arra, hogy minden állam                  ügyében a hatékony együttműködéshez, a hatékony nyo-
       köteles gyakorolni büntető joghatóságát azok fölött, akik              mozáshoz, és ha szükséges, a büntetőeljáráshoz.
       felelősek az ilyen nemzetközi bűncselekményekért.
                                                                       (10)   Az említett bűncselekményekkel kapcsolatos hatékony
(4)    A Római Alapokmány hangsúlyozza, hogy az                               nyomozáshoz és büntetőeljáráshoz szükséges a Római
       Alapokmány alapján létrehozott Nemzetközi Büntetőbíró-                 Alapokmány részes államai – köztük a tagállamok – ható-
       ság kiegészíti a nemzeti büntető joghatóságokat. A népir-              ságai közötti transznacionális szoros együttműködés is.
       tás, az emberiség elleni bűncselekmények és a háborús
       bűncselekmények ügyében az eredményes nyomozást és
       szükség esetén a büntetőeljárást a Nemzetközi Büntetőbí-        (11)   2002. június 13-án a Tanács elfogadta a népirtásért, az
       róság joghatóságával való összeütközés nélkül kell bizto-              emberiség elleni bűncselekményekért és a háborús bűncse-
       sítani.                                                                lekményekért felelős személyek tekintetében a kapcsolat-
                                                                              tartó pontok európai hálózatának létrehozásáról szóló
(5)    A népirtás, az emberiség elleni bűncselekmények és a                   2002/494/IB határozatot (3). A tagállamoknak gondoskod-
       háborús bűncselekmények ügyében a nyomozás és a                        niuk kell a kapcsolattartó pontok teljes kihasználtságáról,
                                                                              hogy elősegítsék az illetékes nemzetközi hatóságok közötti
                                                                              együttműködést.
(1) HL C 223., 2002.9.19., 19. o.
(2) 2002. december 17-i vélemény (a Hivatalos Lapban még nem tették
    közzé).                                                            (3) HL L 167., 2002.6.26., 1. o.
 ---pagebreak--- 19/6. kötet          HU                             Az Európai Unió Hivatalos Lapja                                                 155
(12)   A tagállamok a Nemzetközi Büntetőbíróságról szóló,             kiderül, hogy a kérelmező korábban tartózkodási engedélyért
       2001. június 11-i 2001/443/KKBP tanácsi közös                  folyamodott egy másik tagállamban, a bűnüldözési hatóságok ez
       álláspontban (1) kijelentették, hogy a Nemzetközi Büntető-     utóbbi tagállam illetékes bűnüldözési hatóságaihoz fordulhatnak
       bíróság joghatósága alá tartozó bűncselekmények                a szükséges információk beszerzése érdekében, ideértve a beván-
       valamennyi tagállamot érintik, amelyeknek eltökélt szán-       dorlási hatóságoktól származó információkat is.
       déka, hogy együttműködjenek e bűncselekmények mege-
       lőzésében és abban, hogy az elkövetők büntetlenségének         (3) Amennyiben egy tagállam bűnüldözési hatóságai tudomást
       véget vessenek,                                                szereznek arról, hogy az 1. cikkben említett bűncselekményekkel
                                                                      gyanúsított személy egy másik tagállamban tartózkodik, tájékoz-
                                                                      tatják ez utóbbi tagállam illetékes hatóságait a gyanújukról és
A KÖVETKEZŐKÉPPEN HATÁROZOTT:                                         annak alapjáról. Ezt a tájékoztatást a megfelelő nemzetközi
                                                                      megállapodásokkal és a nemzeti joggal összhangban biztosítják.
                               1. cikk
                                                                                4. cikk
                             Célkitűzés                                                            Rendszer
E határozat célja a nemzeti egységek közötti együttműködés            A tagállamok mérlegelik az illetékes bűnüldözési hatóságokon
növelése annak érdekében, hogy az egyes tagállamok bűnüldözési        belül szakértői csoportok felállításának vagy kijelölésének
hatóságai a lehető legteljesebb mértékű hatékony együttműködést       szükségességét, amelyek konkrét feladata a szóban forgó
tudjanak megvalósítani a Nemzetközi Büntetőbíróság                    bűncselekmények kinyomozása, és amennyiben szükséges,
1998. július 17-i Római Alapokmányának 6., 7. és 8. cikkében          büntetőeljárás indítása.
meghatározottak       szerint     népirtást,   emberiség   elleni
bűncselekményt vagy háborús bűncselekményt elkövető vagy
ezek elkövetésében résztvevő személyek elleni nyomozás és
                                                                                5. cikk
büntetőeljárás során.
                                                                                Koordináció és időszakos ülések
                               2. cikk
                                                                      (1) A tagállamok összehangolják a népirtás, emberiség elleni bűn-
                                                                      cselekmények vagy háborús bűncselekmények elkövetésével vagy
            A bűnüldözési hatóságok tájékoztatása                     ezek elkövetésében való részvétellel gyanúsított személyek elleni
                                                                      nyomozásra és büntetőeljárásra irányuló, folyamatban lévő erőfe-
(1) A tagállamok megteszik a szükséges intézkedéseket annak           szítéseiket.
érdekében, hogy a bűnüldözési hatóságok tájékoztatást kapjanak,
ha olyan gyanúra okot adó tényeket állapítanak meg, amely sze-        (2) Az elnökség kezdeményezésére a 2002/494/IB határozat
rint egy tartózkodási engedélyért folyamodó személy elkövette az      1. cikke alapján kijelölt kapcsolattartó pontok rendszeres időkö-
1. cikkben említett bűncselekményeket, amely egy tagállamban          zönként üléseznek a tapasztalatokkal, gyakorlatokkal és módsze-
vagy nemzetközi büntetőbíróságok előtti büntetőeljárást vonhat        rekkel kapcsolatos információk cseréje céljából. Ezek az ülések az
maga után.                                                            Európai Igazságügyi Hálózaton belüli ülésekkel összefüggésben
                                                                      tarthatók meg, és a körülményektől függően az ülésekre résztve-
(2) A tagállamok megteszik a szükséges intézkedéseket annak           vőként meghívhatók a volt Jugoszláviai és Ruandai Nemzetközi
biztosítására, hogy a megfelelő nemzeti bűnüldözési és bevándor-      Törvényszékek, a Nemzetközi Büntetőbíróság és más nemzetközi
lási hatóságok képesek legyenek a feladataik hatékony végrehaj-       szervek képviselői is.
tásához szükséges információcserére.
                                                                                6. cikk
                               3. cikk
                                                                                Az adatvédelmi jogszabályok betartása
                  Nyomozás és büntetőeljárás
                                                                      Az e határozat szerinti információcsere bármely formája vagy a
                                                                      személyes adatok feldolgozásának más formája az alkalmazandó
(1) A tagállamok segítik egymást az 1. cikkben említett bűncse-       nemzetközi és belföldi adatvédelemre vonatkozó jogszabályok
lekményekkel kapcsolatos nyomozásban és büntetőeljárásban a           által támasztott követelmények maradéktalan teljesítésével
megfelelő nemzetközi megállapodásokkal és a nemzeti joggal            történik.
összhangban.
(2) Amennyiben egy tartózkodási engedély iránti kérelem feldol-                                      7. cikk
gozása során a bevándorlási hatóságok olyan gyanúra okot adó
tényekről szereznek tudomást, amely szerint a kérelmező részt                                     Végrehajtás
vett az 1. cikkben említett bűncselekményekben, és amennyiben
                                                                      A tagállamok meghozzák azokat az intézkedéseket, amelyek
                                                                      szükségesek ahhoz, hogy ennek a határozatnak 2005. május 8-ig
(1) HL L 155., 2001.6.12., 19. o.                                     megfeleljenek.
 ---pagebreak--- 156        HU                               Az Európai Unió Hivatalos Lapja                       19/6. kötet
                                                         8. cikk
                                                    Területi hatály
    E határozatot alkalmazni kell Gibraltárra.
                                                         9. cikk
                                                    Hatálybalépés
    E határozat az Európai Unió Hivatalos Lapjában való kihirdetésének napján lép hatályba.
    Kelt Brüsszelben, 2003. május 8-án.
                                                                                a Tanács részéről
                                                                                az elnök
                                                                              M. CHRISOCHOÏDIS